**Ană**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-atât alean abia mai prididesc,

Ană te-aştept, vino degrabă,

Să-mi dai puteri ca să îţi dăruiesc

Iubirea mea ca pe-o podoabă.

Pe tine n-am de gând să te zidesc

În nici un dom, în nici o turlă,

Dar un castel pe lună-ţi construesc

S-auzi cum clopotele urlă.

N-am să te-mbrac în cărămizi de foc

Să-ţi ardă trupul, să te frângă,

Cu doruri te voi prinde de mijloc

Pe veci în mine să te strângă.

Dar voi clădi pe trupul tău un vis

Cu jar de vorbe şi cuvinţă,

Mă voi jertfi de dragoste ucis

Fără regret sau suferinţă.

Mai vreau să şti că-n noi am să creez

Altar de vis în năzuinţă,

Milenii-n şir am să aniversez

Jertfa iubirii în credinţă.

08.08.2018